Deurbraak ná moord op ma, dogter | Maroela Media
Deurbraak ná moord op ma, dogter
'n Deurbraak is gemaak na die moord op 'n ma en dogter van Polokwane in Limpopo.
Volgens oudkol. Gawie Louwrens is 'n verdagte Sondag in die vroeë oggendure in hegtenis geneem in verband met die moord op Lizette Deacon (55) en haar ma, Hettie (in haar laat 70's).
"Bosveld-misdaadondersoeke het inligting ontvang rakende die verdagtes, waarna 'n operasie in samewerking met die polisie en veiligheidsmaatskappye uitgevoer is."
Inligting het die span gelei na 'n woning in Mookgophong (Naboomspruit) waar 'n Zimbabwiër in hegtenis geneem is. "Verdere inligting is opgevolg en nog verdagtes is geïdentifiseer en word gesoek," het Louwrens gesê. Maroela Media wag op terugvoer van die polisie.
Die verdagte wat in hegtenis geneem is.
'n Vriend van die vroue is vroegaand na hul huis en was geskok toe hy bloedspore in die huis gekry het. Die dogter en ma was ook skoonveld. Die buurtwag en polisie is ontbied.
Lizette was die eienaar van die Ocean Basket-restaurante in die Mall of the North- en Savannah-winkelsentrum in Polokwane.
Honderde mense het Vrydagmiddag na die Mall of the North opgeruk. Mense wat aan die vreedsame optog deelgeneem het, het bosse blomme voor Ocean Basket neergesit.
Induen dit buitelanders is, moet daar beter grensbeheer toegepas word
Vyftig miljoen vir n grensdraad wat jy kan knip met n tang die land en sy ANC kommuniste is n grap.
Dalk n (voormalige) werker van Ocean Basket? Tien teen een was hy bekend aan hulle.
As dit 'n voormalige werker was, wst sê dit vir ons? Moet GEEN buitelander in diens neem nie. Maak nie saak hoeveel goedkoper hulle is nie. My oupa het altyd gesê: goedkoop is duur koop.
Laat ons maar eerlik wees, daar is power grensbeheer op ons grense en buitelanders stroom in wetende dat SA sekerlik die misdaad mekka van die wereld is en dat dit n misdaadparadys is. Dit is makliker in SA om borgtog te kry as wat dit is om gevang te word.